标题：诸葛亮集
简述
原著 诸葛亮又称诸葛孔明
编辑 陈寿（晋） 
三国归晋之后，陈寿将诸葛亮的文章、兵书、奏折编辑成《诸葛亮集》又称《诸葛氏集》。 在《三国志》本传中载有《诸葛氏集目录》，共二十四篇，十万四千一百一十二字。　裴松之注三国志时多次引用《诸葛亮集》。中华书局亦有《诸葛亮集》出版。天津古籍出版社亦有《诸葛亮集校注》出版。
书目
  
卷一草庐对 为后帝伐魏诏，请宣大行皇帝遗诏表。南征表，前出师表 ，后出师表。荐吕凯表，弹李严表，弹李平表，弹廖立表，又弹廖立表，公文上尚书，上言追尊甘夫人为昭烈皇后。上事表，祁山表，举蒋琬密表 自表后主，街亭自贬疏。正议，绝盟好议，上先帝书，为法正答或问书 答法正书，答关羽书，与杜微书，答杜微书，答李恢书，与刘巴书。与刘巴论张飞书，答李严书。又与李严书，与张鲁书，与张裔书。与张裔蒋琬书，又与张裔蒋琬书，又与张裔蒋琬书，与蒋琬董允书，与孟达论李严书 与孟达书，与步骘书，与陆逊书，与孙权书， 又与孙权书，答司马懿书。 与兄瑾论白帝兵书，与兄瑾言赵云烧赤崖阁道书，与兄瑾言大水赤崖桥阁悉坏书， 与兄瑾言治绥阳谷书， 与兄瑾论陈震书， 与兄瑾言孙松书 ，与兄瑾言殷礼书 ，与兄瑾言子乔书， 与兄瑾言子瞻书 ，诫子书 又诫子书 ，诫外生书。
卷二答蒋琬教 与李丰教 与张裔教 黜来敏教 称姚伷教 与群下教 又与群下教 与参军掾属教 劝将士勤攻己阙教 教 教 转教 南征教 作斧教 作匕首教 作刚铠教 贼骑来教 军令 军令 军令 军令 军令 军令 军令 军令 军令 军令 军令 军令 军令 军令 军令 兵法 兵法秘诀 兵要 兵要 兵要 兵要 兵要 兵要 兵要 兵要 兵要 兵要 作木牛流马法 八阵图法 朝发南郑笺 师徒远涉帖 汉嘉金书 论交 论光武 论诸子 论让夺 论黄忠 论荐刘巴 论斩马谡 论来敏 称许靖 称庞统廖立 称蒋琬 又称蒋琬 称董厥 称殷礼 答惜赦 答姜维 谕参佐停更 谕谏 谢贺者 司马季主墓碑铭 黄陵庙记 梁甫吟 杂言 算计 二十八宿分野 阴符经序 阴符经注
卷三便宜十六策 将苑
附录第一部分　古代著名人物评论选辑
第二部分　诸葛亮宗族及遗事
第三部分　诸葛亮的用人及制作
第四部分　诸葛亮的遗迹及传记
后记目录卷首
编辑诸葛忠武侯文集自序
答客问
诸葛亮传
进诸葛亮集表
诸葛亮著作考
文集
卷一
草庐对
为后帝伐魏诏
请宣大行皇帝遗诏表
南征表
前出师表
后出师表
荐吕凯表
弹李严表
弹李平表
弹廖立表
又弹廖立表
公文上尚书；
上言追尊甘夫人为昭烈皇后
上事表
祁山表
表一
举蒋琬密表
自表后主
街亭自贬疏
正议
绝盟好议
上先帝书
为法正答或问书
答法正书
答关羽书
舆杜微书
答杜微书
答李恢书
舆刘巴害
舆刘巴论张飞书
答李严书
又与李严书；
舆张鲁书
与张裔书
舆张裔蒋琬书
又舆张裔蒋琬书
又舆张裔蒋琬书
舆蒋琬董允书
舆孟达论李严书
舆孟达书
与步骘书
舆陆逊书
舆孙权书
又舆孙权书
答司马懿书
舆兄瑾论白帝兵书
舆兄瑾言赵云烧赤崖阁道书
舆兄瑾言大水赤崖桥阁悉坏书
舆兄瑾言治绥阳谷书
舆兄瑾言论陈震书
舆兄瑾言孙松书
与兄瑾言殷礼书
舆兄瑾言子乔书
舆兄瑾言子瞻书
诫子书
又诫子书
诫外生书
卷二
答蒋琬教
与李丰教
与张裔教
黜来敏教
称姚伷教
与群下教 
又舆羣下敦
与参军掾属教
劝将士勤攻己阙教
教
转教
南征教
作斧教 
作匕首教
作刚镗教
贼骑来教
军令《十五条》
兵法
兵法秘诀；
兵要《十条》
作木牛流马法
八阵图法
朝发南郑
师徒远涉帖
汉嘉金书
论交
论光武
论诸子
论让夺
论黄忠
论荐刘巴
论斩马诿
论来敏
称许靖
称庞统廖立
称蒋琬
又称蒋琬；
称董厥
称殷礼
答惜赦
答姜维
论参佐停更
论谏
谢贺者
司马季主墓碑铭
黄陵庙记
梁甫吟
杂言
算计
二十八宿分野
阴符经序
阴符经注
卷三
便宜十六策
治国第二
君臣第二
视听第三
……
卷四
附录
内容
卷一草庐对
自董卓已来，豪杰并起，跨州连郡者不可胜数。曹操比于袁绍，则名微而众寡，然操遂能克绍，以弱为彊者，非惟天命，抑亦人谋也。今操已拥百万之众，挟天子以令诸侯，此诚不可与争雄。孙权据有江东，已历三世，国险而民附，贤能为之用，此可以为援，而不可图也。荆州北据汉、沔，利尽南海，东连吴会，西通巴、蜀，此用武之国，而其主不能守，此殆天所以资将军，将军岂有意乎？益州险塞，沃野千里，天府之土，高祖因之以成帝业。刘璋闇弱，张鲁在北，民殷国富而不知存恤，智能之士思得明君。将军既帝室之胄，信义著于四海，总揽英雄，思贤如渴。若跨有荆、益，保其岩阻，西和诸戎，南抚夷越，外结好孙权，内修政理，天下有变则命一上将将荆州之军以向宛、洛，将军身率益州之众以出秦川，百姓孰敢不箪食壶浆以迎将军者乎？诚如是，则霸业可成，汉室可兴矣。
○《三国志》卷三十五《蜀志·诸葛亮传》。
为先帝与后帝遗诏
朕，初疾但下痢耳，后转杂他病，殆不自济。人五十不称夭，年已六十有余，何所复恨？不复自伤，但以卿兄弟为念。射君到，说丞相叹卿智量，甚大增修，过于所望。审能如此，吾复何忧！勉之勉之！勿以善小而不为，勿以恶小而为之。惟贤惟德可以服人。汝父德薄，勿效之。可读《汉书》《礼记》，闲暇历观诸子及《六韬》《商君书》，益人意智。闻丞相为写《申》《韩》《管子》《六韬》一通已毕，未送，道亡，可自更求闻达。
又　诏
吾亡之后，汝兄弟父事丞相，令卿与丞相共事而已。
为后帝伐魏诏
朕闻天地之道，福仁而祸淫；善积者昌，恶积者丧，古今常数也。是以汤、武修德而王，桀、纣极暴而亡。曩者汉祚中微，网漏凶慝，董卓造难，震荡京畿。曹操阶祸，窃执天衡，残剥海内，怀无君之心。子丕孤竖，敢寻乱阶，盗据神器，更姓改物，世济其凶。当此之时，皇极幽昧，天下无主，则我帝命，陨越于下。昭烈皇帝体明叡之德，光演文武应乾坤之运，出身平难，经营四方，人鬼同谋，百姓与能。兆民欣戴，奉顺符谶，建位易号，丕承天序，补弊兴衰，存复祖业，诞膺皇纲，不坠于地。万国未静，早世遐殂。朕以幼冲，继统鸿基，未习保傅之训，而婴祖宗之重。六合壅否，社稷不建，永惟所以，念在匡救，光载前绪，未有攸济，朕甚惧焉。是以夙兴夜寐，不敢自逸，每从菲薄以益国用，劝分务穑以阜民财，授才任能以参其听，断私降意以养将士。欲奋剑长驱，指讨凶逆，朱旗未举，而丕复陨丧，斯所谓不然我薪而自焚也。残类余丑，又支天祸，恣睢河、洛，阻兵未弭。诸葛丞相弘毅忠壮，忘身忧国，先帝讬以天下，以勗朕躬。今授之以旄钺之重，付之以专命之权，统领步骑二十万众，董督元戎，龚行天伐，除患宁乱，克复旧都，在此行也。昔项籍，总一彊众，跨州兼土，所务者大，然卒败垓下，死于东城，宗族焚如，为笑千载，皆不以义，陵上虐下故也。今贼效尤，天人所怨，奉时宜速，庶凭炎精、祖宗威灵相助之福，所向必克。吴王孙权同恤灾患，潜军合谋，掎角其后。凉州诸国王，各遣月支、康居胡侯支富、康植等二十余人诣受节度。大军北出，便欲率将兵马，奋戈先驱，天命既集，人事又至，师贞势并，必无敌矣。夫王者之兵有征无战，尊而且义，莫敢抗也，故鸣条之役军不血刃，牧野之师商人倒戈。今旍麾首路，其所经至，亦不欲穷兵极武。有能弃邪从正箪食壶浆以迎王师者，国有常典，封宠大小，各有品限。及魏之宗族、支叶、中外，有能规利害、审顺逆之数，来诣降者，皆原除之。昔辅果绝亲于智氏，而蒙全宗之福；微子去殷，项伯归汉，皆受茅土之庆。此前世之明验也。若其迷沉不返，将助乱人，不式王命，戮其妻孥，罔有攸赦。广宣恩威，贷其元帅，吊其残民。他如诏书律令，丞相其露布天下，使称朕意焉。
○《三国志》卷三十三《蜀志·后主传》裴注引《诸葛亮集》。
南征诏
赐丞相亮金鈇钺一、其曲盖一、前后羽葆鼓吹一部、虎贲六十人。
伏惟大行皇帝迈仁树德，覆焘无疆，昊天不吊，寝疾弥留，今月二十四日奄忽升遐，请宣大行皇帝遗诏表
伏惟大行皇帝迈仁树德，覆焘无疆，昊天不吊，寝疾弥留，今月二十四日奄忽升遐，臣妾号啕，若丧考妣。乃顾遗诏，事惟太宗，动容损益；百寮发哀，满三日除服，到葬期后如礼；其郡国太守、相、都尉、县令长，三日便除服。臣亮亲受敕戒，震畏神灵，不敢有违。臣请宣下奉行。
○《三国志》卷三十二《蜀志·先主传》。
前出师表
臣亮言：先帝创业未半而中道崩殂，今天下三分，益州疲敝，此诚危急存亡之秋也。然侍卫之臣不懈于内，忠志之士忘身于外者，盖追先帝之殊遇，欲报之于陛下也。诚宜开张圣听，以光先帝遗德，恢弘志士之气，不宜妄自菲薄引喻失义，以塞忠谏之路也。宫中府中，俱为一体，陟罚臧否，不宜异同。若有作奸犯科及为忠善者，宜付有司论其刑赏，以昭陛下平明之治，不宜偏私，使内外异法也。侍中、侍郎敦攸之、费祎、董允等，此皆良实，志虑忠纯，是以先帝简拔以遗陛下。愚以为宫中之事，事无大小，悉以咨之，然后施行，必能裨补阙漏，有所广益也。将军向宠，性行淑均，晓畅军事，试用于昔日，先帝称之曰能，是以众议举宠以为督。愚以为营中之事，事无大小，悉以咨之，必能使行陈和穆，优劣得所也。亲贤臣，远小人，此先汉所以兴隆也；亲小人，远贤臣，此后汉所以倾颓也。先帝在时每与臣论此事，未尝不叹息痛恨于桓、灵也。侍中、尚书、长史、参军，此悉贞亮死节之臣也，愿陛下亲之信之，则汉室之隆，可指日而待也。
臣本布衣，躬耕南阳，苟全性命于乱世，不求闻达于诸侯。先帝不以臣卑鄙，猥自枉屈，三顾臣于草庐之中，咨臣以当世之事。 由是感激，遂许先帝以驰驱。 后值倾覆，受任于败军之际，奉命于危难之间，迩来二十有一年矣。先帝知臣谨慎，故临崩寄臣以大事也。受命以来，夙夜忧惧，恐付讬不效，以伤先帝之明，故五月渡泸，深入不毛。今南方已定，甲兵已足，当奖率三军，北定中原，庶竭驽钝，攘除奸凶，兴复汉室，还于旧都，此臣所以报先帝而忠陛下之职分也。至于斟酌损益，进尽忠言，则攸之、祎、允之任也。愿陛下讬臣以讨贼兴复之效；不效，则治臣之罪，以告先帝之灵。若无兴德之言，则戮允等，以章其慢。 陛下亦宜自谋，以咨诹善道，察纳雅言。 追惟先帝遗诏，臣不胜受恩感激。今当远离，临表涕泣，不知所云。
○《蜀志》本传。
后出师表
先帝虑汉、贼不两立，王业不偏安，故讬臣以讨贼也。以先帝之明，量臣之才，故知臣伐贼才弱敌彊也；然不伐贼，王业亦亡，惟坐而待亡，孰与伐之？是故讬臣而弗疑也。臣受命之日，寝不安席，食不甘味；思惟北征，宜先入南。故五月渡泸，深入不毛，并日而食。臣非不自惜也，顾王业不可偏安于蜀都，故冒危难以奉先帝之遗意也，而议者谓为非计。今贼适疲于西，又务于东，兵法乘势，此进趋之时也。谨陈其事如左：
高帝明并日月，谋臣渊深，然涉险被创，危然后安。今陛下未及高帝，谋臣不及良、平，而欲以长计取胜，坐定天下，此臣之未解一也。刘繇、王朗各据州郡，论安言计，动引圣人，群疑满腹，众难塞胸；今岁不战，明年不征，使孙策坐大，遂并江东，此臣之未解二也。曹操智计殊绝于人，其用兵也仿佛孙吴，然困于南阳，险于乌巢，危于祁连，逼于黎阳，几败北山，殆死潼关，然后伪定一时耳。况臣才弱，而欲以不危而定之，此臣之未解三也。曹操五攻昌霸不下，四越巢湖不成，任用李服而李服图之，委任夏侯而夏侯败亡。先帝每称操为能，犹有此失。况臣驽下，何能必胜？此臣之未解四也。自臣到汉中，中间期年耳，然丧赵云、阳群、马玉、阎芝、丁立、白寿、刘郃、邓铜等及曲长屯将七十
余人，突将无前。賨叟、青羌，散骑武骑一千余人，此皆数十年之内所纠合四方之精锐，非一州之所有。若复数年则损三分之二也，当何以图敌？此臣之未解五也。今民穷兵疲，而事不可息，事不可息则住与行劳费正等，而不及虚图之，欲以一州之地与贼持久。此臣之未解六也。
夫难平者，事也。昔先帝败军于楚，当此之时，曹操拊手，谓天下已定。然后先帝东连吴、越，西取巴蜀，举兵北征，夏侯授首，此操之失计而汉事将成也。然后吴更违盟，关羽毁败，秭归蹉跌，曹丕称帝。凡事如此，难可逆见。臣鞠躬尽瘁，死而后已；至于成败利钝，非臣之明所能逆睹也。
○《蜀志·本传》裴松之注。裴注云出张俨《默记》。
荐吕凯表
永昌郡吏吕凯、府丞王伉等，执忠绝域，十有余年，雍闿、高定逼其东北，而凯等守义不与交通。臣不意永昌风俗敦直乃尔！（以凯为云南太守，封阳迁亭侯）。
○《三国志》卷四十三《蜀志·吕凯传》。
弹李严表
(都尉李)严少为郡职吏，用性深刻，苟利其身。乡里为严谚曰:“难可狎,李鳞甲。”
○《太平御览》卷四百九十六。
弹李平表
自先帝崩后，平所在治家，尚为小惠，安身求名，无忧国之事。臣当北出，欲得平兵以镇汉中，平穷难纵横，无有来意，而求以五郡为巴州刺史。去年臣欲西征，欲令平主督汉中，平说司马懿等开府辟召。臣知平鄙情，欲因行之际逼臣取利也，是以表平子丰督主江州，隆崇其遇，以取一时之务耳。平至之日，都委诸事，群臣上下皆怪臣待平之厚也。正以大事未定，汉室倾危，伐平之短，莫若褒之。然谓平情在于荣利而已，不意平心颠倒乃尔。若事稽留，将致祸败，是臣不敏，言多增咎。
○《三国志》卷四十《蜀志·李严传》。
弹廖立表
长水校尉廖立，坐自贵大，臧否群士，公言国家不任贤达而任俗吏，又言万人率者皆小子也。诽谤先帝，疵毁众臣。人有言国家兵众简练，部伍分明者，立举头视屋，愤诧作色曰：“何足言！”凡如是者不可胜数。羊之乱群，犹能为害，况立讬在大位，中人以下识真伪耶？
○《三国志》卷四十《蜀志·廖立传》。
又弹廖立
立奉先帝无忠孝之心，守长沙则开门就敌，领巴郡则有闇昧闒茸其事，随大将军则诽谤讥诃，侍梓宫则挟刃断人头于梓宫之侧。陛下即位之后，普增职号，立随比为将军，面语臣曰:“我何宜在诸将军中！不表我为卿，上当在五校！”臣答:“将军者，随大比耳。至于卿者，正方亦未为卿也。且宜处五校。”自是之后，怏怏怀恨。
○《三国志》卷四十《蜀志·廖立传》裴注引《诸葛亮集》。
公文上尚书
平为大臣，受恩过量，不思忠报，横造无端，危耻不辨，迷罔上下，论狱弃科，导人为奸，侠情狂志，若无天地。自度奸露，嫌心遂生，闻军临至，西向讬疾还沮、漳，军临至沮，复还江阳，平参军狐忠劝谏乃止。今纂贼未灭，社稷多难，国事惟和，可以克捷，不可苞含，以危大业。辄与行中军师车骑将军都乡侯臣刘琰、使持节前军师征西大将军领凉州刺史南郑侯臣魏延、前将军都亭侯臣袁琳、左将军领荆州刺史高阳乡侯臣吴壹、督前部右将军玄乡侯臣高翔、督后部后将军安乐亭侯臣吴班、领长史绥军将军臣杨仪、督左部行中监军扬武将军臣邓芝、行前监军征南将军臣刘巴、行中护军偏将军臣费祎、行前护军偏将军汉成亭侯臣许允、行左护军笃信中郎将臣丁咸、行右护军偏将军臣刘敏、行护军征南将军当阳亭侯臣姜维、行中典军讨虏将军臣上官雝、行中参军昭武中郎将臣胡济、行参军建义将军臣阎晏、行参军偏将军臣爨习、行参军裨将军臣杜义、行参军武略中郎将臣杜祺、行参军绥戎都尉臣盛勃、领从事中郎武略中郎将臣樊岐等议，辄解平任，免官禄、节传、印绶、符策，削其爵土。
○《三国志》卷四十《蜀志·李严传》裴注引。
上言追尊甘夫人为昭烈皇后
皇思夫人履行修仁，淑慎其身。大行皇帝，昔在上将，嫔妃作合，载育圣躬，大命不融。大行皇帝存时,笃义垂恩，念皇思夫人神柩在远飘飖，特遣使者奉迎。会大行皇帝崩,今皇思夫人神柩已到，又梓宫在道，园陵将成，安厝有期。臣辄与太常(卿)臣赖恭等议：《礼记》 曰：“立爱自亲始，教民孝也；立敬自长始，教民顺也。” 不忘其亲，所繇生也。《春秋》之义，母以子贵。昔高皇帝追尊太上昭灵夫人为昭灵皇后，孝和皇帝改葬其母梁贵人，尊号曰恭怀皇后，孝愍皇帝亦改葬其母王夫人，尊号曰灵怀皇后。今皇思夫人宜有尊号，以慰寒泉之思，辄与恭等案谥法，宜曰昭烈皇后。《诗》曰：“谷则异室，死则同穴。”故昭烈皇后宜与大行皇帝合葬，臣请太尉告宗庙，布露天下，具礼仪别奏。
○《三国志》卷三十四《蜀志·甘皇后传》。
上事表
臣先遣虎步监孟琰据武功水东，司马懿因渭水涨，以二十日出骑万人，来攻琰营。臣作车桥，越水射之，桥成驰去。
○《太平御览》卷七十三。
祁山表
祁山去沮县五百里，有民万户。瞩其丘墟，信为殷矣。
○《水经注》卷二十《漾水》注。
表
耽文山、泽山、司弥瘗山、娄山、辟龙山。
举蒋琬密表
臣若不幸，后事宜以付琬。
○《三国志》卷四十四《蜀志·蒋琬传》。
临终遗表
伏念臣赋性拙直，遭时艰难，兴师北伐，未获全功，何期病在膏肓，命垂旦夕。伏愿陛下清心寡欲，约己爱民，达孝道于先君，布仁心于寰宇，提拔隐逸，以进贤良，屏黜奸谗，以厚风俗。臣初奉先帝，资仰于官，不自治生。今臣家成都，有桑八百株，薄田十五顷，子孙衣食，自有余饶。臣身在外，无别调度，随时衣食，悉仰于官，不别治生，以长尺寸。若臣死之日，不使内有余帛，外有盈财，以负陛下也。
○《蜀志·本传》。
街亭自贬疏
臣以弱才，叨窃非据，亲秉旄钺以厉三军，不能训章明法，临事而惧，至有街亭违命之阙，箕谷不戒之失，咎皆在臣，授任无方。臣明不知人，料事多闇，《春秋》责帅，臣职是当。请自贬三等，以督厥咎。
○《蜀志·本传》。
正　议
昔在项羽，起不由德，虽处华夏，秉帝者之势，卒就汤镬，为后永戒。魏不审鉴，今次之矣；免身为幸，刑在子孙。而二三子各以耆艾之齿，承伪指而进书，有若崇、竦称莽之功，亦将逼于元祸苟免者耶！昔世祖之创迹旧基，奋羸卒数千，摧莽彊旅四十余万于昆阳之郊。夫据道讨淫，不在众寡。及至孟德，以其谲胜之力，举数十万之师，救张郃于阳平,势穷虑悔,仅能自脱，辱其锋锐之众，遂丧汉中之地，深知神器不可妄获，旋还未至，感毒而死。子桓淫逸，继之以纂。纵使二三子多逞苏、张诡靡之说，奉进驩兜滔天之辞，欲以诬毁唐帝，讽解禹、稷，所谓徒丧文藻，烦劳翰墨者矣！夫大人君子之所不为也。又《军诫》曰：“万人必死，横行天下。”昔轩辕氏整卒数万，制四方，定海内，况以数十万之师，据正道而临有罪，有可得而干拟者哉！
○《蜀志》本传裴注引《诸葛亮集》。
绝盟好议
权，有僭逆之心久矣！ 国家所以略其衅情者，求犄角之援也。 今若加显绝，讎我必深，便当移兵东伐，与之角力，须并其土，乃议中原。彼贤才尚多，将相辑穆，未可一朝定也。 顿兵相持，坐而须老，使北贼得计，非策之上者。 若孝文卑辞匈奴，先帝优与吴盟，皆应权通变，弘思远益，非匹夫之为忿者也。今议者咸以权利在鼎足，不能并力，且志望以满，无上岸之情，推此皆似是而非也。何者？其智力不侔，故限江自保；权之不能越江，犹魏贼之不能渡汉，非力有余而利不取也。若大军致讨，彼高当分裂其地，以为后规，下当略民广境，示武于内，非端坐者也。若就其不动而睦于我，我之北伐，无东顾之忧，河南之众不得尽西，此之为利，亦已深矣。权僭之罪，未宜明也。
○《蜀志·本传》裴注引《汉晋春秋》。
上先帝书
亮夜算太乙数，今年岁次癸巳，罡星在西方；又观乾象，太白临于雒城之分，主于将帅，多凶少吉。
为法正答或问书
主公之在公安也，北畏曹公之彊，东惮孙权之逼，近则惧孙夫人生变于肘腋之下；当斯之时，进退狼跋，法孝直为之辅翼，令翻然翱翔，不可复制，如何禁止孝直使不得行其意耶！
○《三国志》卷三十七《蜀志·法正传》。
答法正书
君知其一，未知其二。秦以亡道，政苛民怨，匹夫大呼，天下土崩，高祖因之，可以弘济。刘璋闇弱，自焉以来有累世之恩，文法羁縻，互相承奉，德政不举，威刑不肃。蜀土人士，专权自恣，君臣之道，渐以陵替；宠之以位，位极则贱，顺之以恩，恩竭则慢。所以致弊，实由于此。吾今威之以法，法行则知恩；限之以爵，爵加则知荣。恩荣并济，上下有节。为治之要，于斯而著矣。
○《蜀志·本传》裴注引郭冲五事。
答关羽书
孟起兼资文武，雄烈过人，一世之杰，黥、彭之徒，当与翼德并驱争先，犹未及髯之绝伦逸群也。
○《三国志》卷三十六《蜀志关羽传》。
与杜微书
服闻德行，饥渴历时，清浊异流，无缘咨觏。王元泰、李伯仁、王文仪、杨季休、丁君干、李永南兄弟、文仲宝等，每叹高志，未见如旧。猥以空虚，统领贵州，德薄任重，惨惨忧虑。朝廷主公今年始十八，天资仁敏，爱德下士。天下之人思慕汉室，欲与君因天顺民，辅此明主，以隆季兴之功，著勋于竹帛也。以谓贤愚不相为谋，故自割绝，守劳而已，不图自屈也。
○《三国志》卷四十二《蜀志·杜微传》。
答杜微书
曹丕纂弑，自立为帝，是犹土龙刍狗之有名也。欲与群贤因其邪伪，以正道灭之。怪君未有相诲，便欲求还于山野。丕又大兴劳役，以向吴楚。今因丕多务，且以闭境勤农，育养民物，并治甲兵，以待其挫，然后伐之，可使兵不战民不劳而天下定也。君但当以德辅时耳，不责君军事，何为汲汲欲求去乎！
○《三国志》卷四十二《蜀志·杜微传》。
答李恢书
行当离别，以为惆怅，今致氍毹一，以达心也。
○《太平御览》卷七百八。
与刘巴书
刘公雄才盖世，据有荆土，莫不归德，天人去就，已可知矣。足下欲何之？
○《三国志》卷三十九《蜀志刘巴传》裴注引《零陵先贤传》。
与刘巴论张飞书
张飞虽实武人，敬慕足下。主公今方收合文武，以定大事；足下虽天素高亮，宜少降意也。
○《三国志》卷三十九《蜀志刘巴传》裴注引《零陵先贤传》。
答李严书
吾与足下，相知久矣，可不复相解！足下方诲以光国，戒之以勿拘之道，是以未得默已。吾本东方下士，误用于先帝，位极人臣，禄赐百亿。今讨贼未效，知己未答，而方宠齐、晋，坐自贵大，非其义也。若灭魏斩叡，帝还故居，与诸子并升，虽十命可受，况于九耶！
○《三国志》卷四十《蜀志·李严传》裴注引《诸葛亮集》。
又与李严书
吾受赐八十万斛，今蓄财无余，妾无副服。
○《北堂书钞》卷三十八。
与张鲁书
灵仙养命，犹节松霞，而享身嗜味，奚能尚道？
○《艺文类聚》。
与张裔书
君昔在陌下，营坏，吾之用心，食不知味；后流迸南海，相为悲叹，寝不安席；及其来还，委付大任，同奖王室，吾自以为与君古之石交也。石交之道，举讎以相益，割骨肉以相明，犹不相谢也，况吾但委意于元俭，而君不能忍耶？
○《三国志》卷四十一《蜀志·杨洪传》。
与张裔蒋琬书
姜伯约忠勤时事，思虑精密，考其所有，永南、季常诸人不如也。其人凉州上士也。
○《三国志》卷四十四《蜀志·姜维传》。
又与张裔蒋琬书
须先教中虎步兵五六千人。姜伯约甚敏于军事，既有胆义，深解兵意。此人，心存汉室，而才兼于人，毕教军事，当遣诣宫。觐见主上。
○《三国志》卷四十四《蜀志·姜维传》。
又与张裔蒋琬书
令史失赖厷，掾属丧杨禺，为朝中损益多矣。
○《三国志》卷四十五《蜀志·杨戏传》注。
与蒋琬董允书
孝起前临至吴，为吾说正方腹中有鳞甲，乡党以为不可近。吾以为鳞甲者，但不当犯之耳，不图复有苏、张之事出于不意。可使孝起知之。
○《三国志》卷三十九《蜀志·陈震传》。
与孟达论李严书
部分如流，趣拾罔滞，正方性也。
○《三国志》卷四十《蜀志·李严传》。
与孟达书
往年南征，岁末乃还。适与李鸿会于汉阳,承知消息,慨然永叹，以存足下平素之志，岂徒空讬名荣，贵为乖离乎！呜呼孟子，斯实刘封侵陵足下，以伤先帝待士之义。又鸿道王冲造作虚语，云足下量度吾心，不受冲说。寻表明之言，追平生之好，依依东望，故遣有书。
○《三国志》卷四十一《蜀志·费诗传》。
与步骘书
仆前军在五丈原。原在武功西十里。马冢在武功东十余里，有高势，攻之不便，是以留耳。
○《水经注》卷十八《渭水》注。
与陆逊书
家兄年老，而恪性疏，今使典主粮谷，粮谷军之要最，仆虽在远，窃用不安。足下特为启至尊转之。
○《三国志》卷六十四《吴志·诸葛恪传》裴注引《江表传》。
与孙权书
汉室不幸，王纲失纪，曹贼纂逆，蔓延及今，皆思勦灭，未遂同盟。亮受昭烈皇帝寄讬之重，敢不竭力尽忠。今大兵已会于祁山，狂寇将亡于渭水。伏望执事以同盟之义，命将北征，共靖中原，同匡汉室。书不尽言，万希昭鉴。
○《艺文类聚》。
又与孙权书
所送白眊薄少，重见辞谢，益以增惭。
○《太平御览》卷三百四十一。
答司马懿书
使杜子绪宣意于公威也。
○《三国志》卷十五《魏志温恢传》裴注引《魏略》。
与兄瑾论白帝兵书
兄嫌白帝兵非精练。到所督，则先帝帐下白眊，西方上兵也。嫌其少也，当复部分江州兵以广益之。
○《太平御览》卷三百四十一。
与兄瑾言赵云烧赤崖阁道书
前赵子龙退军，烧坏赤崖以北阁道。缘谷一百余里，其阁梁一头入山腹，其一头立柱于水中。今水大而急，不得安柱，此其穷极，不可彊也。
○《水经注》卷二十七《沔水》注。
与兄瑾言大水赤崖桥阁悉坏书
顷大水暴出，赤崖以南桥阁悉坏。时赵子龙与邓伯苗，一戍赤崖屯田，一戍赤崖口，但得缘崖与伯苗相闻而已。
○《水经注》卷二十七《沔水》注。
与兄瑾言治绥阳谷书
有绥阳小谷，虽山崖绝重，溪水纵横，难用行军。昔逻候往来，要道通人。今使前军斫治此道，以向陈仓，足以扳连贼势，使不得分兵东行者也。
○《水经注》卷十七《渭水》注。注：洛谷，古名绥阳谷。在宝鸡县东南六十里。有绥阳溪水，北入渭。案：斜谷在绥阳谷东，陈仓在绥阳谷西。是时武侯屯斜谷口，魏人据陈仓县。故武侯治绥阳谷路，牵制魏兵之在陈仓者，使不得东行也。洛谷之南有磻溪宫，入谷南行，有间道达凤县之进口关。
与兄瑾论陈震书
孝起忠纯之性，老而益笃，及其赞述东西，欢乐和合，有可贵者。
○《三国志》卷三十九《蜀志·陈震传》。
与兄瑾言孙松书
既受东朝厚遇，依依于子弟。又子乔良器，为之恻怆。见其所与亮器物，感用流涕。
○《三国志》卷五十一《吴志?孙翊传》。
与兄瑾言殷礼书
（感）殷德嗣秀才，今之侨肸者也。
○《太平御览》卷一千。
与兄瑾言子乔书
乔本当还成都，今诸将子弟皆得传运思惟，宜同荣辱。今使乔督五六百兵，与诸子弟传于谷中。
○《蜀志·本传》裴松之注。
与兄瑾言子瞻书
瞻今已八岁，聪慧可爱，嫌其早成，恐不为重器耳。
○《蜀志》本传。
诫子书
夫君子之行，静以修身，俭以养德。 非澹薄无以明志，非宁静无以致远。 夫学须静也，才须学也，非学无以广才，非静无以成学。慆慢则不能研精，险躁则不能治性。年与时驰，意与日去，遂成枯落，多不接世，悲守穷庐，将复何及！
○《太平御览》卷四百五十九。
又诫子书
夫酒之设，合礼致情，适体归性，礼终而退，此和之至也。主意未殚，宾有余倦，可以至醉，无致于乱。
○《太平御览》卷四百九十七。
诫外生书
夫志当存高远，慕先贤，绝情欲，弃凝滞，使庶几之志，揭然有所存，恻然有所感；忍屈伸，去细碎，广咨问，除嫌吝，虽有淹留，何损于美趣，何患于不济。若志不彊毅，意不慷慨，徒碌碌滞于俗，默默束于情，永窜伏于凡庸，不免于下流矣！
○《太平御览》卷四百五十九。
卷二答蒋琬教
思惟背亲舍德，以殄百姓，众人既不隐于心，实又使远近不解其义，是以君宜显其功举，以明此选之清重也。
○《三国志》卷四十四《蜀志·蒋琬传》。
与李丰教
吾与君父子戮力以奖汉室，此神明所闻，非但人知之也。表都护典汉中，委君于东关者，不与人议也。谓至心感动，终始可保，何图中乖乎！昔楚卿屡绌，亦乃克复，思道用福，应自然之数也。愿宽慰都护，勤追前阙。今虽解任，形业失故，奴婢宾客百数十人，君以中郎参军居府，方之气类，犹为上家。若都护思负一意，君与公琰推心从事者，否可复通，逝可复还也。详思斯戒，明吾用心。临书长叹，泣涕而已！
○《三国志》卷四十《蜀志·李严传》裴注引。
与张裔教
去妇不顾门，萎韭不入园，以妇人之性，草莱之情，犹有所耻，想忠壮者意何所之？
○《太平御览》卷九百七十六。
黜来敏教
将军来敏对上官显言：“新人有何功德而夺荣资与之耶？诸人共憎我，何故如是？”敏年老狂悖，生此怨言。昔成都初定，议者以为来敏乱群，先帝以新定之际，故遂含容，无所礼用。后刘子初选以为太子家令，先帝不悦而不忍拒也。今上即位，吾闇于知人，遂复擢为将军祭酒，违议者之审见，背先帝所疏外，自谓能以敦厉薄俗，帅之以义。今既不能，表退职，使闭门思愆。
○《三国志》卷四十二《蜀志·来敏传》裴注引。
称姚胄教
忠益者莫大于进人，进人者各务其所尚；今姚掾并存刚柔，以广文武之用，可谓博雅矣，愿诸掾各希此事，以属其望。
○《三国志》卷四十五《蜀志·杨戏传》注引。
与群下教
夫参署者，集众思广忠益也。若远小嫌，难相违覆，旷阙损矣。违覆而得中，犹弃敝蹻而获珠玉。然人心苦不能尽，惟徐元直处此不惑，又董幼宰参署七年，事有不至，至于十反，来相启告。苟能慕元直之十反，幼宰之殷勤，有忠于国，则亮可少过矣。
○《三国志》卷三十九《蜀志·董和传》。
又与群下教
昔初交州平，屡闻得失，后交元直，勤见启诲，前参军于幼宰，每言则尽，后从事于伟度，数有谏止；虽资性鄙暗，不能悉纳，然与此四子终始好合，亦足以明其不疑于直言也。
○《三国志》卷三十九《蜀志·董和传》。
与参军掾属教
任重才轻；故多阙漏。前参军董幼宰，每言辄尽，数有谏益，虽性鄙薄，不能悉纳。幼宰参署七年，事有不至，至于十反，未有忠于国如幼宰者也。亮可以少其过矣。
○《太平御览》卷二百四十九。
劝将士勤攻己阙教
大军在祁山箕谷皆多于贼，而不能破贼为贼所破者，则此病不在兵少也，在一人耳。今欲减兵省将，明罚思过，校变通之道于将来；若不能然者，虽兵多何益！自今以后，诸有忠虑于国，但勤攻吾之阙，则事可成，贼可死，功可蹻足而待矣。
○《蜀志》本传裴注引《汉晋春秋》。
教
昔孙叔敖乘马三年，不知牝牡，称其贤也。
○《艺文类聚》卷九十三。
教
今民贫国虚，决敌之资，惟仰锦耳。
○《太平御览》卷八百十五。
转运教
计一岁运，用蓬旅簟千万具。
○《太平御览》卷七百八。
南征教
用兵之道，攻心为上，攻城为下；心战为上，兵战为下。
作斧教
前后所作斧，都不可用。前到武都一日，鹿角坏刀环千余枚，赖贼已走。若未走，无
所复用。 问自令作部刀斧数百枚，用之百余日，初无坏者。 尔乃知彼主者无意，宜收治
之，非小事也。若临敌，败人军事矣。
○《太平御览》卷三百三十七、七百六十三。
作匕首教
作部作匕首五百枚，以给骑士。
○《北堂书钞》卷一百二十三。
作刚铠教
敕作部皆作五折刚铠，十折矛以给之。
○《太平御览》卷三百五十三。
贼骑来教
若贼骑左右来至，徒从行以战者，陟岭不便，宜以车蒙陈而待之。地狭者，以锯齿而待之。
○《北堂书钞》卷一百十七。
军　令
闻雷鼓音，举白幢绛旗，大小船皆进战，不进者斩。闻金音，举青旗，船皆止，进者斩。若贼近，徐还；远者，疾还。
○《北堂书钞》卷一百二十。
军　令
闻鼓音，举黄帛两半幡合旗，为三面员陈。
○《北堂书钞》卷一百十七。
军　令
连冲之陈，以狭而厚，为利阵。令骑不得与相离，护侧骑与相远。
○《北堂书钞》卷一百十七。
军　令
敌以来进持鹿角，兵悉却在连冲后。敌已附，鹿角里兵但得进踞，以矛戟刺之，不得此驻，起驻妨弩坏。
○《太平御览》卷三百十七。
军　令
始出营，竖矛戟，舒幡旗，鸣鼓角。 行三里，辟矛戟，结幡旗，止鼓角。 未至营三里，复竖矛戟，舒幡旗，鸣鼓角。至营，复结幡旗，止鼓角。违令者髡。
○《太平御览》卷三百三十九。
军　令
战时，皆取船上布幔、布衣渍水中，积聚之，以助水淹。贼有火炬、火箭，以掩灭之也。违令者髡翦耳。
○《北堂书钞》卷一百三十二。
军　令
选三部司马，皆限力举二百斤以上，前驱司马便大戟田基司马取能挽一石七以上弓。
○《太平御览》。
军　令
凡战临陈，皆无讙哗，明听鼓音，静视幡麾，麾前则前，麾后则后，麾左则左，麾右则右，不闻令而擅前后左右者斩。
○《太平御览》卷三百四十一。
军　令
军行济河，主者常先沉白璧，文曰：某主使者某甲敢告于河，贱臣某甲作乱，天子使某帅众济河，征讨丑类，故以璧沉，惟尔有神裁之。
○《太平御览》卷五百二十六。
军　令
两头进战，视麾所指，闻三金音，止，二金音，还。
○《太平御览》卷三百四十一。
军　令
军列营步骑士以下皆著兜鍪。
○《太平御览》卷三百五十六。
军　令
帐下及右陈各持彭排。
○《太平御览》卷三百五十七。
军　令
金鼓幢麾隆冲皆以立秋日祠。先时一日，主者请祠，其主者奉祠。若出征有所克获，还亦祠。向敌祠，血于钟鼓。秋祠及有所克获，但祠，不血钟鼓。祝文：某官使主者某，敢告隆冲钟鼓幢麾。夫军武之器者，所以正不义，为民除害也。谨以立秋之日，洁牲黍稷旨酒而敬荐之。
○《太平御览》卷五百二十六。
军　令
今荆州非少人也，而著籍者寡，平居发调，则人心不说；可语刘荆州，令国中凡有游户，皆使自实，因录以益众可也。
○《蜀志·本传》裴注引《魏略》。
军　令
尝以己丑日祠牛马先。祝文曰：某月己丑，某甲敢告牛马先。马者用兵之道，牛者军农之用。谨洁牲黍稷旨酒，敬而荐之。
○《太平御览》卷五百二十六。
兵　法
知有所甚爱，知有所不足爱，可以用兵矣。故夫善将者，以其所不足爱者，养其所甚爱者。士之不能皆锐，马之不能皆良，器械之不能皆坚固也，处之而已矣。兵之有上中下也，是兵之有三权也。孙膑有言曰：“以君下驷，与彼上驷；取君上驷，与彼中驷；取君中驷，与彼下驷。”此兵说也，非马说也。下下之不足以与其上也，吾既知之矣，吾既弃之矣。中之不足以与吾上，下之不足以与吾中，吾不既再胜矣乎？得之多于弃也，吾斯从之矣。彼其上之有三权也。三权也者，以一权而致二者也。管子曰：“攻坚则瑕者坚，攻瑕则坚者瑕”。呜乎！不从其瑕而攻之，天下皆彊敌也。
兵法秘诀
镇星所在之宿，其国不可伐。又彗星见大明，臣下纵横，民流亡无所食，父子死离，夫妇不相得。四维有流星，前如瓮，后如火，光景天，如雷声，名曰天狗。其下饥荒，民疾疫，群臣死。流星东北行，名天冈。天海之口，必有大水土功。又四维有流星，入以后有白气如云，状如车轮，是谓啮食。其下大兵，中国多盗贼。又有星如?，见北斗，名为旬始。天下大乱，诸侯争雄。
○《太平御览》卷三百二十八。
兵　要
军已近敌，罗落常平明以先发，绝军前十里内，各案左右下道，亦十里之内。数里之外，五人为部，人持一白幡登高外向，明看隐蔽之处。军至，转寻高而前。第一见贼，转语后第二，第一诣主者，白之。凡候见贼百人以下，但举幡指；百人以上，便举幡大呼。主者遣疾马往视察之。
○《太平御览》卷三百三十一。
兵　要
凡军行营垒，先使腹心及乡导前觇审知，各令候吏先行，定得营地，壁立军分数，立四表候视，然后移营。又先使候骑前行，持五色旂，见沟坑揭黄，衢路揭白，水涧揭黑，林薮揭青，野火揭赤，以本鼓应之。立旗鼓，令相闻见。若渡水逾山，深邃林薮，精骁勇骑投搜数里无声，四周绝迹。高山树顶，令人远视，精兵四向要处防御。然后分兵前后，以为镇拓，乃令辎重老小，次步后马，切在整肃，防敌至，人马无声，不失行列。险地邪径，亦以部曲鳞次，或须环回旋转，以后为前，以左为右，行则鱼贯，立则雁行。到前止处，游骑精锐，四向散列而立，各依本方下营。一人一步，随师多少，咸表十二辰，竖立旗，长二丈八尺，审子午卯酉地，勿令邪僻，以朱雀旂竖午地，白虎旂竖酉地，玄武旂竖子地，青龙旂登卯地，招摇旂竖中央。其樵牧饮食，不得出表外也。
○《太平御览》卷三百三十一。
兵　要
人之忠也，犹鱼之有渊，鱼失水则死，人失忠则凶。故良将守之，志立而名扬。
○《太平御览》卷二百七十三。
兵　要
不爱尺璧而爱寸阴者，时难遭而易失也。故良将之趋时也，衣不解带，足不蹑地。
○《太平御览》卷二百七十三。
兵　要
责之而不骄，委之而不专，扶之而不隐，免之而不惧，故良将之动也，犹璧之不朽。
○《太平御览》卷二百七十三。
兵　要
良将之为政也，使人择之，不自举；使法量功，不自度。故能者不可蔽，不能者不可饰，妄誉者不能进也。
○《太平御览》卷二百七十三。
兵　要
言行不同，竖私枉公，外相连诬，内相谤讪，有此不去，是谓败乱。
○《北堂书钞》卷一百十三。
兵　要
枝叶强大，比居同势，各结朋党，竞进憸人，有此不去，是谓败征。
○《北堂书钞》卷一百十三。
兵　要
有制之兵，无能之将，不可以败；无制之兵，有能之将，不可以胜。
兵　要
督将以下，各自有幡。军发时，幡指天者胜。
○《北堂书钞》卷一百二十。
兵　要
若能力兼三人，身与马如胶漆，手与剑如飞凤，诚宜宠嘉。
○《太平御览》。
作木牛流马法
木牛者，方腹曲头，一脚四足，头入颔中，舌著于腹。载多而行少，宜可大用，不可小使；特行者数十里，群行者二十里也。曲者为牛头，双者为牛脚，横者为牛领，转者为牛足，覆者为牛背，方者为牛腹，垂者为牛舌，曲者为牛肋，刻者为牛齿，立者为牛角，细者为牛鞅，摄者为牛秋轴。牛仰双辕，人行六尺，牛行四步。载一岁粮，日行二十里，而人不大劳，牛不饮食。流马尺寸之数，肋长三尺五寸，广三寸，厚二寸二分，左右同。前轴孔分墨去头四寸，径中二寸。前脚孔分墨二寸，去前轴孔四寸五分，广一寸。前杠孔去前脚孔分墨二寸七分，孔长二寸，广一寸。后轴孔去前杠分墨一尺五分，大小与前同。后脚孔分墨去后轴孔三寸五分，大小与前同。后杠孔去后脚孔分墨二寸七分，后载克去后杠孔分墨四寸五分。前杠长一尺八寸，广二寸，厚一寸五分。后杠与等板方囊二枚，厚八分，长二尺七寸，高一尺六寸五分，广一尺六寸，每枚受米二斛三斗。从上杠孔去肋下七寸，前后同。上杠孔，去下杠孔分墨一尺三寸，孔长一寸五分，广七分，八孔同。前后四脚，广二寸，厚一寸五分。形制如象，靬长四寸，径面四寸三分。孔径中三脚杠，长二尺一寸，广一寸五分，厚一寸四分，同杠耳。
○《蜀志·本传》裴注引《诸葛亮集》。
八陈图法
八陈既成，自今行师，庶不覆败矣。
○《水经注》。
朝发南郑牋
朝发南郑，莫宿黑水，四五十里。
○《水经注》卷二十七《沔水》注。
师徒远涉帖
师徒远涉，道里甚艰，自及褒、斜，幸皆无恙，使还，驰此，不复旦。
○《太平御览》。
汉嘉金书
汉嘉金朱提银，采之不足以自食。
○《郡国志注》。
论　交
势利之交，难以经远。士之相知，温不增华，寒不改叶，能贯四时而不衰，历险夷而益固。
○《太平御览》卷四百六引《要览》。
论光武
曹植曰：“汉之二祖俱起布衣。高祖阙于微细，光武知于礼义。高祖又鲜君子之风，溺儒冠，不可言敬。辟阳淫辟，与众共之。诗书礼乐，帝尧之所以为治也，而高祖轻之。济济多士，文王之所以获宁也，而高祖蔑之不用。听戚姬之邪媚，致吕氏之暴戾，果令凶妇肆酖酷之心。凡此诸事，岂非寡计浅虑，斯不免于闾阎之人，当世之匹夫也。世祖多识仁智，奋武略以攘暴，兴义兵以扫残，破二公于昆阳，斩阜、赐于汉津。当此时也，九州鼎沸，四海渊涌，言帝者二三，称王者四五，若克东齐难胜之寇，降赤眉不计之虏，彭宠以望异内陨，庞萌以叛主取诛，隗戎以背信毙躯，公孙以离心授首。尔乃庙胜而后动众，计定而后行师，于时战克之将，筹画之臣，承诏奉命者犹宠，违令犯旨者颠危。故曰，建武之行师也，计出于主心，胜决于庙堂。故窦融因声而景附，马援一见而叹息。”
诸葛亮曰：曹子建论光武，将则难比于韩、周，谋臣则不敌良、平，时人谈者，亦以为然。吾以此言诚能美大光武之德，而有诬一代之俊异。何哉？追观光武二十八将，下及马援之徒，忠贞智勇，无所不有，笃而论之，非减曩时。所以张、陈特显于前者，乃自高帝动多阔疏，故良、平得广于忠信，彭、勃得横行于外。语有“曲突徙薪为彼人，焦头烂额为上客”，此言虽小，有似二祖之时也。光武神略计较，生于天心，故帷幄无他所思，六奇无他所出，于是以谋合议同，共成王业而已。光武称邓禹曰：“孔子有回，而门人益亲。” 叹吴汉曰：“将军差强吾意，其武力可及，其忠不可及”。 与诸臣计事，常令马援后言，以为援策每与谐合。此皆明君知臣之审也。光武上将非减于韩、周，谋臣非劣于良、平，原其光武策虑深远，有杜渐曲突之明，高帝能疏，故陈、张、韩、周有焦烂之功耳。
○《金楼子》第四卷《立言篇》。
论诸子
老子长于养性，不可以临危难。商鞅长于理法，不可以从教化。苏、张长于驰辞，不可以结盟誓。白起长于攻取，不可以广众。子胥长于图敌，不可以谋身。尾生长于守信，不可以应变。王嘉长于遇明君，不可以事暗主。许子将长于明臧否，不可以养人物。此任长之术者也。
○《长短经》卷一《任长》。
论让夺
范蠡以去贵为高，虞卿以舍相为功，太伯以三让为仁，燕哙以辞国为祸，尧、舜以禅位为圣，孝哀以授童为愚，武王以取殷为义，王莽以夺汉为篡，桓公以管仲为霸，秦王以赵高丧国，此皆趣同而事异也。明者以兴，暗者以辱乱也。
○《长短经》。
与先帝论黄忠
忠之名望，素非关、马之伦也，而今便令同列。马、张在近，亲见其功，尚可谕指；关遥闻之，恐必不悦，得毋不可乎！
○《三国志》卷三十六《蜀志·黄忠传》。
与先帝论荐刘巴
运筹策于帷幄之中，吾不如子初远矣！若提枹鼓，会军门，使百姓喜勇，当与人议之耳。
○《三国志》卷三十九《蜀志·刘巴传》裴注引《零陵贤传》。
论斩马谡
夫亮所以能制胜于天下者，用法明也。是以杨干乱法，魏绛戮其仆。今四海分裂，兵交方始，若复废法，何用讨贼耶！
○《三国志》卷三十九《蜀志·马谡传》裴注引《襄阳记》。
论来敏
敏乱群 ，过于孔文举。
○《宋书》卷六十二《王微传》。
称许靖
靖人望，不可失也，借其名以竦动宇内。
称庞统廖立
庞统、廖立，楚之良才，当赞兴世业者也。
○《三国志》卷四十《蜀志·廖立传》。
称蒋琬
公琰讬志忠雅，当与吾共赞王业者也。
○《三国志》卷四十四《蜀志·蒋琬传》。
又称蒋琬
蒋琬，社稷之器，非百里之才也。其为政以安民为本，不以修饰为先，愿主公重加察之。
○《三国志》卷四十四《蜀志·蒋琬传》。
称董厥
董令史，良士也。吾每与之言，思慎宜适。
○《蜀志》本传。
称殷礼
不意东吴菰芦中，乃有奇伟如此人！
○《太平御览》卷一千。
答惜赦
治世以大德，不以小惠，故匡衡、吴汉不愿为赦。先帝亦言，吾周旋陈元方、郑康成间，每见启告，治乱之道悉矣，曾不语赦也。若刘景升、季玉父子，岁岁赦宥，何益于治也！
○《三国志》卷三十三《蜀志·后主传》裴引《华阳国志》。
答姜维
彼本无战情，所以固请战者，以示武于其众耳。将在军，君命有所不受，苟能制吾，岂千里而请战耶！
○《蜀志·本传》裴注引《汉晋春秋》。
谕参佐停更
夫统武行师以大信为本，得原失信，古人所惜；去者束装以待期，妻子鹤望而计日，虽临征难，义所不废。
○《蜀志》本传裴注引。
论　谏
若留外人，则当留兵，兵留则无所食，一不易也；加夷新伤破，父兄死丧，留外人而无兵者，必成祸患，二不易也；又夷屡有废杀之罪，自嫌衅重，若留外人，终不相信，三不易也；今吾欲使不留兵，不运粮，而纲纪粗定，夷、汉粗安故耳。
○《蜀志·本传》裴注引《汉晋春秋》。
谢贺者
普天之下，莫非汉民，国家威力未举，使百姓困于豺狼之吻。一夫有死，皆亮之罪，以此相贺，能不为愧。
○《蜀志·本传》裴注引。
司马季主墓碑铭
玄漠太寂，混合阴阳，天地交判，万品滋彰。先生理著，分别柔刚，鬼神以观，六度显名。
○《真诰》卷十四。
柘东城石刻
碑即仆蛮，为汉奴，夷畏誓，常以右搘捂。
南中纪功碑阴铭
万岁之后，胜我者过此。
黄陵庙记
仆躬耕南阳之亩，遂蒙刘氏顾草庐，势不可却，计事善之，于是，情好日密，相拉总师。趋蜀道，履黄牛，因江山之胜。乱石排空，惊涛拍岸，敛巨石于江中，崔嵬巑岏，列作三峰。平治洚水顺之其道，非神扶助于禹，人力奚能致此耶？仆纵步环览，乃见江左大山壁立，林麓峰峦如画，熟视于大江重复石壁间，有神像景见焉，鬓发须眉，冠裳宛然，如采画者。前竖一旌旗，右驻一黄犊，犹有董工开导之势。古传所载黄龙助禹开江治水，九载而功成，信不诬也。惜乎庙貌废去，使人太息。神有功助禹开江，不事凿斧，顺济舟航，当庙食兹土。仆复而兴之，再建其庙号，目之曰黄牛庙，以显神功。
梁甫吟
步出齐东门，遥望荡阴里。里中有三坟，累累正相似。问是谁家子？田疆古冶氏。力能排南山，文能绝地纪。一朝被谗言，二桃杀三士。谁能为此谋？相国齐晏子。
○《艺文类聚》卷十九。
杂　言
我心如秤，不能为人作轻重。
○《北堂书钞》卷三十七。
二十八宿分野
角、亢、氐，郑，兖州：东郡入角一度；东平、任城、山阳入角六度；泰山入角十二度；济北、陈留入亢五度；济阴入氐一度；东平入氐七度。
房、心，宋，豫州：颍川入房一度；汝南入房二度；沛郡入房四度；梁国入房五度；淮阳入心一度；鲁国入心三度；楚国入心四度。
箕、尾，燕，幽州：营州入箕中十度；上谷入尾一度；渔阳入尾三度；右北平入尾七度；西河、上郡、北地、辽西东入尾十度；涿郡入尾十六度；渤海入箕一度；乐浪入箕三度；玄菟 入箕六度；广阳入箕九度。
斗、牵牛、须女，吴、越，扬州：九江入斗一度；庐江入斗六度；豫章入斗十度；丹阳入斗十六度；会稽入牛一度；临淮入牛四度；广陵入牛八度；泗水入女一度；六安入牛六度。
虚、危，齐，青州：齐国入虚六度；北海入虚九度；济南入危一度；乐安入危四度；东莱入危九度；平原入危十一度；淄州入危十四度。
营室、东壁，卫，并州：安定入营室一度；天水入营室八度；陇西入营室四度；酒泉入营室十一度； 张掖入营室十二度； 武都入东壁一度；金城入东壁四度；武威入东壁六度；炖煌入东壁八度。
奎、娄、胃，鲁，徐州：东海入奎一度；琅邪入奎一度；琅密入娄一度；城阳入娄九度；胶东入胃一度。
昴、毕，赵，冀州：魏郡入昴一度；钜鹿入昴三度；常山入昴五度；广平入昴七度；中山入昴一度；清河入昴九度；信都入毕三度；赵郡入毕八度；安平入毕四度；河间入毕十度；真定入毕十三度。
觜、参，魏，益州：广汉入觜一度；越巂入觜三度；蜀郡入觜一度；犍为入参三度；牂牁入参五度；巴郡入参五度；汉中入参九度；益州入参七度。
东井、舆鬼，秦，雍州：云中入东井一度；定襄入东井八度；雁门入东井十六度；代郡入东井二十八度；太原入东井二十九度；上党入舆鬼二度。
柳、七星、张，周，三辅：弘农入柳一度；河南入七星三度；河东入张三度；河内入张九度。
翼、轸，楚，荆州：南阳入翼六度；南郡入翼十度；江夏入翼十二度，零陵入轸十一度；桂阳入轸六度；武陵入轸十度，长沙入轸十六度。
○《晋书》卷十二《天文志》。
阴符经序
诸葛亮叙曰：所谓命者，性也。性能命通，故圣人尊之以天命，愚其人而智其圣，故曰，天机张而不死，地机弛而不生。观乎《阴符》，造化在乎手，生死在乎人，故圣人藏之于心，所以陶甄天地，聚散天下，而不见其迹者，天机也。故黄帝得之以登云天，汤、武得之以王天下，五霸得之以统诸侯。夫臣易而主难，不可以轻用。太公九十非不遇，盖审其主焉。若使哲士执而用之，立石为主，刻木为君，亦可以享天下。夫臣尽其心，而主反怖有之，不亦难乎？呜乎！无贤君，则义士自死而不仕，莫若散志岩石，以养其命，待生于泰阶。世人以夫子为不遇，以秦仪为得时。不然，志在立宇宙，安能驰心下走哉？丈夫所耻。呜乎！后世英哲，审而用之。范蠡重而长，文种轻而亡，岂不为泄天机？天机泄者沉三劫，宜然。故圣人藏诸名山，传之同好，隐之金匮，恐小人窃而弄之。
阴符经注
天性，人也；人心，机也； 立天之道，以定人也。　注： 以为立天定人，其在于五贼。
其盗机也，天下莫能见，莫能知。君子得之，固穷；小人得之，轻命。　注：夫子、太公，岂不贤于孙、吴、韩、白，所以君子小人异者，四子之勇，至于杀身，固不得其主而见杀矣。
爰有奇器，是生万象，八卦甲子，神机鬼藏。　注： 奇器者，圣智也。 阴阳相胜之行，时昭乎进乎象矣。天垂象，圣人则之，推甲子，画八卦，考蓍龟，稽律历，则鬼神之情，阴阳之理，昭著乎象，无不尽矣。八卦之象，申而用之，六十甲子，转而用之，神出鬼入，万明一矣。
天发杀机，龙蛇起陆；人发杀机，天地反覆。　注：按楚杀汉兵数万，大风杳冥，昼晦，有若天地反覆。　
卷三
便宜十六策
治国第一
治国之要，其犹治家。治家者务立其本，本正则末正矣。夫本者，倡始也；末者，应和也。倡始者，天地也；应和者，万物也。万物之事，非天不生，非地不长，非人不成。故人君举措应天，若北辰为之主，台辅为之臣佐，列宿为之官属，众星为之人民。是以北辰不可变改，台辅不可失度，列宿不可错缪，此天之象也。故立台榭以观天文，郊祀、逆气以配神灵，所以务天之本也；耕农、社稷，山林、川泽，祀祠祀福，所以务地之本也；庠序之礼，八佾之乐，明堂辟雍，高墙宗庙，所以务人之本也。故本者，经常之法，规矩之要。圆凿不可以方枘，铅刀不可以砍伐，此非常用之事不能成其功，非常用之器不可成其巧。故天失其常，则有逆气，地失其常，则有枯败；人失其常，则有患害。经曰：“非先王之法服不敢服。”此之谓也。
君臣第二
君臣之政，其犹天地之象，天地之象明，则君臣之道具矣。君以施下为仁，臣以事上为义。二心不可以事君，疑政不可以授臣。上下好礼，则民易使，上下和顺，则君臣之道具矣。君以礼使臣，臣以忠事君。君谋其政，臣谋其事。政者，正名也，事者，劝功也。君劝其政，臣劝其事，则功名之道俱立矣。是故君南面向阳，著其声响，臣北面向阴，见其形景。声响者，教令也，形景者，功效也。教令得中则功立，功立则万物蒙其福。是以三纲六纪有上中下。上者为君臣，中者为父子，下者为夫妇，各修其道，福祚至矣。君臣上下，以礼为本，父子上下，以恩为亲，夫妇上下，以和为安。上不可以不正，下不可以不端。上枉下曲，上乱下逆。故君惟其政，臣惟其事，是以明君之政修，则忠臣之事举。学者思明师，仕者思明君。故设官职之全，序爵禄之位，陈璇玑之政，建台辅之佐，私不乱公，邪不干正，此治国之道具矣。